Diari Oficial de la Generalitat Valenciana


Sumari del DOGV 7061, del 05-07-2013 (2013/6873)

Notificació de la sentència dictada en el procediment ordinari número 218/2011.
-------------------------------------------------------------------------------

### Dades del document

Número de DOGV
:   7061

Data del DOGV
:   05-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6873


Organisme emissor
:   Jutjat de Primera Instància i Instrucció Número 4 de Sant Vicent del Raspeig

Tipus de document
:   Edicte

Notificació de la sentència dictada en el procediment ordinari número 218/2011. [2013/6873]  
Procediment ordinari 000218/2011  
En este procediment ordinari 218/2011, seguit a instàncies de María Lillo Llopis i Clara Isabel García Lillo contra Construcciones San Vicente 2002, SL, s'ha dictat una sentència la dispositiva de la qual, literalment, és la següent:  
«Dispositiva  
Estime íntegrament la demanda interposada per María Lillo Llopis i Clara Isabel García Lillo contra Construcciones San Vicente 2002, SL, i:  
1. Condemne Construcciones San Vicente 2002, SL, a atorgar, en el termini d'un mes, des de la firma de la sentència, una escriptura pública d'entrega a María Lillo Llopis i Clara Isabel García Lillo, del ple domini de la vivenda situada en la planta primera, tipus C, corresponent a la finca registral 62864, inscrita en el llibre 950, foli 117, del Registre de la Propietat de Sant Vicent del Raspeig.   
2. Condemne Construcciones San Vicente 2002, SL, a entregar a les actores la vivenda situada en la planta primera, tipus C, que correspon a la finca registral 62307, inscrita en el llibre 950, foli 117, del Registre de la Propietat de Sant Vicent del Raspeig, en les condicions acordades en l'escriptura de data 21 de febrer de 2007, és a dir, lliure de càrregues i gravàmens i completament acabada, amb tots els permisos legals i administrativament i completament habitable. En cas de no entregar-se la vivenda en les condicions establides en l'escriptura de 21 de febrer de 2007, la part demandada haurà d'abonar a l'actora la diferència entre el valor de l'immoble que realment s'entregue i el valor de l'immoble que s'havia d'haver entregat, i s'haurà de determinar en l'execució de la sentència la dita indemnització.   
3. Condemne Construcciones San Vicente 2002, SL, a fer-se càrrec de tots els impostos i gastos inherents a l'escriptura de 21 de febrer de 2007, i de tots els gastos i impostos que es deriven de l'escriptura d'entrega de la vivenda objecte del present procediment, i els gastos notarials i registrals d'esta.   
4. Tot això amb expressa imposició de costes a la part demandada.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'ha de preparar mitjançant un escrit que cal presentar en este Jutjat en el termini de 20 dies hàbils, comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
De conformitat amb el que disposa el punt 3r de la disposició addicional 15a de la Llei Orgànica del Poder Judicial, introduïda per la Llei Orgànica 1/2009, de 3 de novembre, caldrà acreditar que s'ha efectuat la consignació del depòsit de 50 euros en l'entitat de crèdit o en el compte de depòsits i consignació del Jutjat, indicant el codi 02.   
  
Esta és la meua sentència, que pronuncie, mane i firme».  
Publicació. La sentència anterior va ser donada, llegida i publicada; jo, el secretari judicial, en done fe.  
I atés que el demandat, Construcciones San Vicente 2002, SL, es troba en parador desconegut, expedisc este edicte a fi que li valga de notificació de forma deguda.   
  
Sant Vicent del Raspeig, 12 de juny de 2013.- La secretària judicial: María José Giner González.